Pistorius maak geskiedenis op wêreldatletiekbyeenkomsDie Paralimpiese-kampioen, Oscar Pistorius, het Sondag geskiedenis gemaak toe hy vir die eerste keer op ŉ groot byeenkoms teen liggaamlik geskikte atlete deelgeneem het tydens die Wêreldatletiekbyeenkoms in Daegu. Pistorius het in ŉ tyd van 49,39 sekondes vir die 400m-halfeindronde gekwalifiseer toe hy derde in die finale uitdunronde geëindig het. Dit is die tweede vinnigste tyd van sy loopbaan. Hy sal Maandag aan die halfeindronde deelneem. Die eindronde is Dinsdag. Intussen is Lehann Fourie in die eerste ronde van die mans 110m hekkies uitgeskakel nadat hy sewende geëindig het in sy uitdunronde in ŉ tyd van 13,86 sekondes. Simone du Toit het tweede geeindig in die vroue diskus uitdunronde. Sy is 13de in haar groep nadat sy 15,85m gegooi het tydens haar eerste poging.